钦定古今图书集成/明伦汇编/闺媛典/第298卷 > 皇清三十一 > 孙三馀侧室高氏
## 钦定古今图书集成/明伦汇编/闺媛典/第298卷 > 皇清三十一 > 孙三馀侧室高氏

按《郯城县志》：“高氏，诸生。孙三，馀侧室，嫡出二子，俱已入泮。城破，皆遭兵死。氏抱幼子坠城弗死，遂负子以逃，复溺水，遇救得还，家业尽空。兵荒盗起，人无宁宇。族人逼氏嫁，氏毁容破面，死不再适。教子读书，不坠先业。历三十馀年，困苦万状，志节弥坚。”